钦定古今图书集成/历象汇编/庶征典/第072卷 > 《遵生八笺》 > 汉
## 钦定古今图书集成/历象汇编/庶征典/第072卷 > 《遵生八笺》 > 汉

### 元帝永光三年冬大雾

按《汉书元帝本纪》，永光三年冬十一月诏曰：“迺者己
丑，地动，中冬雨水大雾，盗贼并起，吏何不以时禁，各
悉意对。”

### 竟宁元年大雾树皆白

按《汉书元帝本纪》。不载。　　按伏候《古今注》云云。

### 成帝建始元年黄雾四塞

按《汉书。成帝本纪》，建始元年夏四月，黄雾四塞。博问
公卿大夫，无有所讳。　按《五行志》云：“气赤黄四塞，终
日夜著地者，黄土尘也。”　按《元后传》，元帝崩，太子立，
是为孝成帝。尊皇后为皇太后，以凤为大司马大将
军，领尚书事，益封五千户。王氏之兴，自凤始。又封太
后同母弟崇为安城侯，食邑万户。凤庶弟谭等皆赐
爵关内侯，食邑。其夏，黄雾四塞终日。天子以问谏议
大夫杨兴、博士驷胜等，对皆以为阴盛侵阳之气也，
高祖之约也，非功臣不侯。今太后诸弟皆以无功为
侯，非高祖之约，外戚未曾有也。故天为见异。言事者
多以为然。凤于是惧，上书辞谢曰：“陛下即位，思慕谅
暗，故诏臣凤典领尚书事，上无以明圣德，下无以益
政治。今有茀星，天地赤黄之异，咎在臣凤，当伏显戮，
以谢天下。今谅暗已毕，大义皆举，宜躬亲万机，以承
天心。”因乞骸骨辞职。上报曰：“朕承先帝圣绪，涉道未
深，不明事情，是以阴阳错缪，日月无光，黄赤之气，充
塞天下，咎在朕躬。今大将军迺引过自予，欲上尚书
事，归大将军印绶，罢大司”马官，是明朕之不德也。“朕
委将军以事，诚欲庶几有成，显先祖之功德。将军其
专心固意，辅朕之不逮，毋有所疑！”

### 王莽天凤元年六月黄雾四塞

《天凤二年》二月，邯郸以北大雨雾。

按：以上《汉书王莽传》云云。